Barr sijoittui kuudenneksi alle 20-vuotiaiden EM-kilpailuissa Tallinnassa 2011. Hän karsiutui välierissä Helsingin EM-kilpailuissa 2012. Alle 23-vuotiaiden EM-kilpailuissa Tampereella 2013 hän oli kahdeksas. Zürichin EM-kilpailuissa 2014 hän karsiutui aitajuoksun välierissä ja kuului viidenneksi sijoittuneeseen Irlannin joukkueeseen 4 × 400 metrin viestissä. Hän voitti kultaa 400 metrin aitajuoksussa Gwangjun universiadeissa 2015 ajalla 48,78. Pekingin MM-kilpailuissa hän karsiutui välierissä.